sasicodes/solvari-1 huggingface dataset:
இராணுவத்தின் அச்சுறுத்தலினால் திலீபனின் நினைவிட புனரமைப்பு பணிகள் இடைநிறுத்தம் இராணுவத்தினரின் அச்சுறுத்தலை தொடர்ந்து யாழ்.
கூட்டமைப்புக்கு எதிர்மாறான கருத்துடைய ஒரு துருவக் கட்சியாக நாம் அனைவரும் இணைவோம் பேரவைக் கூட்டத்தில் விக்னேஸ்வரன் அழைப்பு ஸ்ரீலங்கா சுதந்திரக்கட்சியை சேர்ந்தவர்களிற்கு எதிரான நம்பிக்கையில்லாப் பிரேரணையை விலக்கிக்கொள்ளுமாறு பிரதமர் ரணில் விக்கிரமசிங்க கேட்டுக்கொண்டதன் பின்னரே அந்த பிரேரணை விலக்கப்பட்டதாக தகவல்கள் வெளியாகியுள்ளன.
சென்னை திருமணத்துக்குப் பிறகு ஓரிரு தெலுங்குப் படங்கள் மற்றும் டிவி ஷோக்களில் பங்கேற்று வந்த நடிகை மீனா முழு வீச்சில் களமிறங்குகிறார்.
எண்பதுகளில் வெளியான நடிகர் திலகம் சிவாஜியின் நெஞ்சங்கள் படத்தில் குழந்தை நட்சத்திரமாக அறிமுகமாகி தொடர்ந்து பல படங்களில் நடித்தவர் மீனா.
சென்னை ஏழு ஆண்டுகள் இடைவெளிக்குப் பிறகு பாலு மகேந்திரா இளையராஜா கூட்டணியில் உருவாகியுள்ள தலைமுறைகள் படத்துக்கு சென்சார் குழு யு சான்று வழங்கியுள்ளது.
நடுவர்களின் சில முடிவுகள் தென் ஆப்பிரிக்காவுக்கு சாதகமாக அமைந்து இருக்கா விட்டால் நாங்கள் அந்த அணிக்கு நெருக்கடி கொடுத்து இருப்போம்.
இந்நிலையில் சென்னை ஓமந்தூரார் பன்னோக்கு மருத்துவமனையில் எம்.பி.பி.எஸ் பி.டி.எஸ் படிப்புகளுக்கான தரவரிசைப் பட்டியலை சுகாதாரத் துறை அமைச்சர் விஜயபாஸ்கர் வெளியிட்டார்.
சமூக ஊடகமான ருவிட்டரில் இயங்குபவர்களை அவர்களது ருவிட்டர் கணக்கில் பின் தொடர்வதற்கென போலியான தானியங்கி ருவிட்டர் கணக்குகளை தொடங்கி அவற்றை விற்பனை செய்ததாகக் கருதப்படும் நிறுவனத்தை விசாரிக்க அமெரிக்க நீதித் துறை உத்தரவிட்டுள்ளது.
இவர்களை பின் தொடர்வதற்கென போலி தானியங்கி கணக்குகளை உருவாக்கி அந்த கணக்குகளை அவர்களுக்கு அமெரிக்காவின் ஒரு நிறுவனம் விற்றுள்ளதாக தெரிவிக்கப்படுகிறது.
இது குறித்து கருத்து வெளியிட்டுள்ள நியூயார்க் சட்டமா அதிபர் ஜெனரல் எரிக் ஆள்மாறாட்டம் மற்றும் மோசடி நியூயார்க் சட்டத்திற்கு விரோதமானது எனத் தெரிவித்துள்ளார்.
ருவிட்விட்டர் மற்றும் அல்லாமல் பிற சமூக ஊடக கணக்குகளான பின்ட்ரஸ்ட் யுடியூப் ஆகியவற்றுக்கும் பின் தொடர்பவர்களின் எண்ணிக்கையை போலியாக உயர்த்தி உள்ளது.
டேவுமி நிறுவனம் நியூயார்க்கில் பதிவுபெற்ற நிறுவனம் என்றாலும் அதன் ஊழியர்கள் பிலிப்பைன்ஸில் இருந்தே செயல்படுவதாக நியூயார்க் டைம்ஸ் நாளிதழ் தெரிவித்துள்ளது.
கடந்த காலங்களில் இது போன்ற நிறுவனங்கள் மீது உறுதியான நடவடிக்கையை ருட்விட்டர் நிறுவனம் எடுக்கவில்லை என்று அதன் மீது குற்றச்சாட்டு உள்ளது.
இந்த சூழ்நிலையில் டேவுமி மற்றும் இதுபோல செயல்படும் நிறுவனங்களை கட்டுப்படுத்த நடவடிக்கை எடுக்கப்படும் என கூறி உள்ள ருவிட்டர் நிறுவனம் ருவிட்டர் பகிர்ந்துள்ள ஒரு ட்விட்டில் டேவுமி மற்றும் அதுபோல செயல்படும் நிறுவனங்களின் தந்திரங்கள் எங்களது கொள்கைக்கு எதிரானது.
நோயாளிகள் சிரமமின்றி பயணிப்பதற்காக தமிழக அரசு சார்பில் குளிர்சாதன வசதி சிறப்பு படுக்கை மற்றும் இருக்கை வசதிகள் கொண்ட சொகுசு பேருந்து சேவை தொடங்கப்பட்டுள்ளது நோயாளிகள் சிரமமின்றி பயணிப்பதற்காக தமிழக அரசு சார்பில் குளிர்சாதன வசதி சிறப்பு படுக்கை மற்றும் இருக்கை வசதிகள் கொண்ட சொகுசு பேருந்து சேவை தொடங்கப்பட்டுள்ளது.
பன்றிக் காய்ச்சலை கட்டுப்படுத்தும் நடவடிக்கைகளை மேற்கொள்ளாமல் தமிழக அரசு அலட்சியம் காட்டுவது கண்டிக்கத்தக்கது என பாமக இளைஞரணித் தலைவர் அன்புமணி ராமதாஸ் தெரிவித்துள்ளார்.
கஜா புயலின்போது உயிரிழப்புகள் ஏற்படாதவாறு மக்களை பாதுகாப்பு வளையத்திற்குள் கொண்டுவருவதே அரசின் முதல் பணியாக இருந்தது என அமைச்சர் ஆர்.பி.உதயகுமார் தெரிவித்துள்ளார்.
இவை எல்லாமே மனிதரின் புற அடையாளங்களே என்பதையும் மனிதர்களெல்லோருமே உயிர் அல்லது ஆன்மா என்ற அகநிலையில் ஒன்றானவர்களே என்பதையும் சிந்தித்துப் பார்த்தால் அத்தனை முரண்பாடுகளையும் உதறித்தள்ளிப் போய்க்கொண்டிருக்கலாமே.
ஆனால் அவ்வளவு எளிதாகச் செய்துவிட முடியாது என்பதை பிறப்பு முதல் இன்று வரை எனக்குள்ளேயும் வெளியேயும் நிகழ்ந்து வரும் அடையாளப் போராட்டத்தின் மூலம் உணர்ந்து வருகிறேன்.
ஆனாலும் ஒரு தனிமனிதனுக்கு பல்வேறு அடையாளங்கள் இருக்க முடியும் என்பதையும் அவற்றுள் சில இயல்பாகவும் சில திணிக்கப் பட்டும் இருக்க முடியும் என்பதையும் உணர்ந்து வருகிறேன்.
இவ்வாறான பல அடையாளங்களில் பள்ளிக்கு உள்ளே இந்தியன் என்ற அடையாளமும் பள்ளிக்கு வெளியே சாதி மற்றும் மத அடையாளங்களும் போதனைகளால் உரமிட்டு வளர்க்கப் பட்டன.
தமிழன் என்ற அடையாளம் தமிழைப் படித்தும் பேசியும் வளர்ந்தவரை கூடவே இருந்து கொண்டேயிருந்தாலும் தமிழை விட பொருள் ரீதியில் முன்னேற்றத்தை அளிக்கவல்ல ஆங்கிலத்தின் முன்பும் மதம் வழியே காதில் விழுந்த சமஸ்கிருதத்தின் முன்பும் கொஞ்சம் கூனிக்குறுகியே நின்றது.
திராவிட அரசியல் பரப்புரைகளால் தமிழ் மொழியின் பெருமைகள் ஒருபுறம் ஊட்டப் பட்டு வந்தாலும் இன்னொரு புறம் தமிழன் என்ற மொழி அடையாளத்தைப் பேணுவது குறுகிய சிந்தனையாக படித்த சமூகத்தினரால் சித்தரிக்கப் பட்டதால் என்னுடைய கல்வி உயர உயர தமிழன் என்ற அடையாளம் உள்ளத்தில் மட்டுமே ஒளிந்து கொள்ள ஆரம்பித்தது.
சைவமும் காந்தியமும் உயர்ந்த நெறியாக போற்றப் பட்ட என் சமூகச்சூழலில் மதமும் சாதியும் உண்மையிலேயே மனித அடையாளங்களல்ல என்றும் இயல்பான மனித அடையாளமான மொழி அடையாளம் பேணுவது குற்றமானதல்ல என்றும் தோன்றவேயில்லை.
பகுத்தறிந்து பார்த்து அவற்றை ஒரு நொடிப்பொழுதில் துறக்கவும் மாற்றவும் முடியும் என்கிற போது அவற்றை அடையாளங்கள் என்று அழைப்பதை விட நிறுவனங்கள் என்று சொல்வதே சரியாகும்.
எடுத்துக்காட்டாக ஒரு நிறுவனத்தில் நாம் உறுப்பினராக இருக்கும்வரைதான் அந்நிறுவனத்தோடு நம்மை அடையாளப் படுத்திக் கொள்ள முடியும்.
ஆனால் மொழி அடையாளம் மூளையோடும் சுவாசத்தோடும் கலந்த இயல்பான அடையாளம் என்றாலும் அதை வைத்திருப்பது தவறானது என்று நான் படித்த சில மேட்டுக்குடி மேதாவிப் பத்திரிகைகளால் கட்டமைக்கப் பட்டன.
காந்தியம்தான் மனிதாபிமானம் என்றிருந்த எனக்கு போலித்தனங்களை அடையாளம் காட்டிய பெரியாரியமும் போலித்தனங்களின் பொருளாதார அடிப்படையை புரிய வைத்த மார்க்ஸியமும் பரிச்சயமானது.
எண்பதுகளின் ஆரம்பத்தில் ஈழத்திலிருந்து துரத்தப் பட்ட தமிழரின் துயரங்களை தமிழன் என்றல்லாமல் வெறும் மனிதாபிமான அடிப்படையில் புரிந்து கொள்ள ஆரம்பிக்கிறேன்.
தமிழ் மொழியை தங்களது அடையாளமாக வெளிப்படுத்திய ஒரே காரணத்திற்காக அரசு வன்முறையால் விரட்டியடிக்கப் பட்ட தமிழ் மக்களின் பிரச்னைக்குத் தீர்வாக இந்திய ஆளும் வர்க்கத் தேசியவாதம் காட்டிய வழியிலேயே நானும் முதலில் சிந்திக்கிறேன்.
ஆனால் சில வருடங்களாக ஈழப்பிரச்னையை உன்னிப்பாகக் கவனிக்க ஆரம்பித்த பொழுதுதான் புரிந்தது தமிழன் என்ற அடையாளம் இந்தியன் என்று கட்டியமைக்கப் படும் அடையாளத்துக்கு எதிராகக் கருதப் படுகிறதென்று.
அதனாலேயே ஈழத்தமிழருக்கு மனிதாபிமான அடிப்படையில் தேடவேண்டிய தீர்வுக்குத் தடையாக அம்மக்களது தமிழ் மொழி அடையாளத்தை இந்தியா கருதுகிறதென்று.
தமிழ் மொழி அடையாளம் மூடிமறைக்கப் படவேண்டிய அடையாளம் என்று கருதப் பட்டதால்தான் இலங்கையில் ஐம்பது ஆண்டுகாலமாகத் தொடரும் அடக்கு முறையைப் பெரிது படுத்தாமல் இலங்கை அரசிடம் சரணடைந்து வாழுமாறு தமிழர் வன்முறையின் மூலம் பணிக்கப் பட்டனர்.
ஈழப் பிரச்னையில் தமிழர் என்று பார்க்காமல் மனித உரிமை அடிப்படையில் அவர்களுக்கு நியாயமாகக் கிடைக்க வேண்டிய தீர்வு அளிக்கப் பட்டிருந்தால் என்னைப் போன்ற எத்தனையோ இந்தியத் தமிழர்களிடம் தமிழன் என்ற அடையாளம் வலுப்பெறாமலே கரைந்து போயிருக்கக் கூடும்.
எந்தவொரு பொருளிலும் அல்லது பிரச்னையிலும் உண்மையை அறிய வேண்டுமெனில் வெளியில் பிரபலமாக நிலவும் வெகுஜன ஊடகங்களை மட்டுமல்லாமல் அரிதாகக் கிடைக்கும் அனைத்து நூல்களையும் பிரசுரங்களையும் பாரபட்சமின்றி படிக்க வேண்டுமென்ற தூண்டுதலை மறைமுகமாக என்னுள் ஏற்படுத்தியது ஈழப் பிரச்னை.
புறவடிவக் கூறுகளைக் கொண்டு இயல்பாக வாய்த்த ஆண் என்ற அடையாளமும் இயல்பாக வளர்ந்த தமிழன் என்ற அடையாளமும் கூட என்னுள்ளே அடித்து நொறுக்கப் பட்டன.
மாறுபட்ட அடையாளங்களுடன் உள்ளவர்களையும் சமமாக உயர்வாகவோ அல்லது தாழ்வாகவோ இல்லாமல் மதிக்க வேண்டும் என்றுணர்த்தியது பெரியாரின் சுயமரியாதைத் தத்துவம்.
அடையாளங்களை முன்வைத்து ஏற்றத்தாழ்வு செய்தலின் உண்மையான நோக்கமான பொருளாதாரச் சுரண்டலைப் புரிய வைத்தது மார்க்ஸியத் தத்துவம்.
தமிழன் என்ற அடையாளம் என்னுள் மீட்டெடுக்கப் பட்டாலும் தமிழ்த்தேசியவாதம் உள்பட அனைத்துத் தேசியவாதங்களிடமும் எப்பொழுதும் எச்சரிக்கையாக இருக்க உதவுகிறது பெரியாரியமும் மார்க்ஸியமும்.
மனித சமூகத்தின் சமநிலையைப் புறக்கணித்து மனிதர்களிடம் உயர்வு தாழ்வு கற்பித்து ஒடுக்குமுறையைப் பயன்படுத்தும் அபாயத்தை அனைத்து தேசியவாதங்களும் உள்ளடக்கியவை.
ஒருவகையில் பார்க்கப் போனால் மார்க்சியமும் பெரியாரியமும் வலியுறுத்தும் தனிமனித விடுதலையை செயல்வடிவமாகக் கொண்டதே அமெரிக்க அடையாளம்.
மொழி நிறம் பால் இனம் நாடு என பலவிதங்களில் வேறுபட்டிருந்தாலும் மனிதர்கள் அனைவரும் சமமாக நடத்தப் பட வேண்டும் என்ற நிலைப்பாடும் எழுத்துரிமையும் பேச்சுரிமையும் எப்பொழுதும் மறுக்கப் படக் கூடாது என்ற நிலைப்பாடும் அமெரிக்கன் என்ற அடையாளத்தின் மூலம் வலியுறுத்தப்படுகிறது.
இத்தகைய அமெரிக்க அடையாளத்துக்குப் புறம்பாக சில தனிநபர்களும் நிறுவனங்களும் புஷ் அரசு உள்ளிட்ட சில அரசுகளும் நடந்து வந்தாலும் அமெரிக்கன் என்ற அடையாளம் இங்கு வந்தேறியுள்ள அனைத்து மக்களிடமும் நல்லதொரு தாக்கத்தையே ஏற்படுத்துகிறது.
உதாரணமாக மொழி வாயிலான தமிழன் என்ற அடையாளம் வேண்டுமென்றே ஒடுக்கப் பட்டதாக உணர்ந்ததால் கிளர்ந்தெழுந்த தமிழன் என்ற அடையாளமே என்னுடைய முதல் அடையாளம்.
ஆனாலும் பொதுவான பண்பாட்டுக் கூறுகளின் அடிப்படையில் இந்தியன் என்ற அடையாளமும் வந்து குடியேறி வாழும் நாட்டினால் அமெரிக்கன் என்ற அடையாளமும் கூடவே இருப்பதில் எனக்கு எந்த முரண்பாடும் தெரியவில்லை.
இந்தியன் அல்லது அமெரிக்கன் என்ற அடையாளத்தை மிஞ்சிய அடையாளமாக தமிழன் என்ற அடையாளம் இருக்கக் கூடாது என்று கூற நினைப்பவர்களை நினைத்து முன்பெல்லாம் எரிச்சல் வரும் இப்பொழுதோ அனுதாபப் படுவதைத் தவிர வேறொன்றும் தோன்றவில்லை.
தமிழன் என்ற இயல்பான அடையாளத்தை அங்கீகரிக்கும் பொழுது தான் இந்தியன் அல்லது அமெரிக்கன் என்ற கட்டமைக்கப் பட்ட அடையாளமும் வலுப்பெற்று இயல்பான அடையாளமாக மாறும்.
ஈழத்தமிழர் மேல் பற்றுள்ள தமிழகக் கட்சிகள் பங்கேற்றுள்ள அரசுகள் தமிழகத்திலும் டெல்லியிலும் இருப்பதால் புலிகளின் மேலுள்ள குறைபாடுகளையும் அவநம்பிக்கைகளையும் தாண்டி தமிழீழ மக்களின் உரிமைப் போராட்டத்தை ஆதரிக்காவிடினும் புரிந்து கொண்டு அரசியல் முதிர்ச்சியுடன் இந்தியா செயல்படும் என்ற நப்பாசையைத் தமிழர்கள் கொண்டிருந்த நேரம்.
அப்பொழுது ஈழத்தமிழர்களும் தமிழகத்தமிழர்களும் கலைஞர் இந்திய அரசை வற்புறுத்திப் போர் நிறுத்தத்துக்கு வழிவகுப்பார் என்று பெரிதும் ஏங்கிய நேரம்.
ஏனென்றால் இந்தியாவில் தமிழர்கள் ஓரளவுக்கேனும் தன்மானத்துடன் வாழ்ந்து கொண்டிருப்பதன் முக்கியக் காரணம் இந்தியாவில் பெரும்பான்மை இனம் என்று சொல்லிக் கொள்கிற அளவுக்கு தனியொரு இனமில்லாததால்தான்.
போதாமைக்கு சோ இராம் சுப்பிரமணியசாமி சிதம்பரம் போன்ற பார்ப்பனியபனியாஇந்தியக் கைக்கூலிகளையும் எங்களுக்குள்ளேயே எப்பொழுதும் விட்டு வைத்திருக்கிறோம்.
எங்களது கலைஞரின் குடும்பத்தினர் போன்றவர்கள் தமிழகக் கொள்ளையில் ஆரம்பித்து தற்பொழுது அகில இந்திய அளவில் கொள்ளையடித்துச் சொத்துச் சேர்த்துக் கொள்ளத் தெரிந்திருக்கிறார்கள்.
அந்த ஈரோட்டுக் கிழவன் சமூக மற்றும் பொருளாதாரத் தன்மானம் கிடைப்பதற்காகப் போராடியதால் தமிழ்நாட்டுத் தமிழர் தம்மளவில் விழிப்புணர்வடைந்து முன்னேறிக் கொண்டிருக்கின்றனர்.
ஈழத்தமிழர்கள் பட்டு வருகிற இன்னலுக்கு இந்தியா உதவ வேண்டுமானால் தமிழினம் என்ற அடிப்படையிலான அக்கறை இந்திய அரசுக்கு இருக்க வேண்டியதில்லை.
இந்தியா ஒரு போதும் தமிழர்களுக்கு மனிதாபிமான அடிப்படையில் கூட உதவாது இலங்கை அரசுக்குத் தான் உதவும் ஏனென்றால் இந்திய இனமும் சிங்கள இனமும் தம் அடிப்படை வேரில் ஒன்றே.
அவர் செய்தது கூட அப்போதைய பூகோள அரசியல் இலாபத்துக்காகத்தான் இந்தியாவின் பண்பாட்டு வேர்கள் என்னுள்ளே எப்பொழுதுமே இருக்கும் என்றாலும் இந்திய மக்களின் மேல் அந்த அடிப்படையிலான என்னுடைய அன்பும் ஈர்ப்பும் எதிர்காலத்திலும் எனக்கு இருக்கும் என்றாலும் ஒரு இந்தியன் என்று என்னைச் சொல்லிக் கொள்ள வெட்கப் படுகிறேன்.
உங்களைப் போலவே ஈழத்தின் வலிகளையும் இரத்தக் காயங்களையும் வேதனைகளையும் மனதில் அனுபவித்துக் கொண்டிருக்கும் என்னைப் போன்ற எத்தனையோ இந்தியத் தமிழர்களையும் மன்னியுங்கள் என்பதைத் தவிர வேறொன்றும் சொல்லத் தெரியவில்லை.
ஆனால் இன்று இந்தியாவே ஈழத்தமிழர்களை அழிக்கும் இலங்கை அரசின் இனப்படுகொலைக்கு உடந்தையாக இருப்பது மிகத் தெளிவாக அறியவந்தபின் என்னுள்ளே நிகழ்ந்த அடையாளப் போராட்டமும் இப்பொழுது தெளிவடைந்திருக்கிறது.
தமிழன் என்ற அடையாளத்துக்கும் இனத்துக்கும் பலமுள்ள முதல் எதிரியாக இருக்கும் நாடு இந்தியா என்பது தெளிவாக நிரூபிக்கப் பட்டு விட்டது.
அருந்ததி ராய் போன்ற முற்போக்குச் சிந்தனையாளர்களுக்குக் கூட ஈழத்தமிழரின் வலி எளிதில் புரிய மறுக்கிற பொழுது மற்ற இந்தியர்களை எந்தக் காலத்திலும் புரிய வைக்க முடியாது.
அந்த நாடுகளிலெல்லாம் இயற்கையின் சீற்றத்தால் பேரிழப்பு ஏற்படும் பொழுது மனிதாபிமான அடிப்படையில் வருந்துவதும் சிறிய அளவில் உதவுவதும் உண்டு.
எனவே உலக அளவில் தமிழர்கள் தம் அடையாளத்தை மீட்டெடுக்கும் புதிய முயற்சிகளில் இறங்க வேண்டும் என்று விரும்புகிறேன் உறுதி பூண்டுள்ளேன் அதற்காக உழைக்கவும் இருக்கிறேன்.
தமிழர் என்ற அய்யாயிரம் ஆண்டுகளுக்கு முன்பு தொடங்கிய இயல்பான மொழி அடையாளமும் இந்தியன் என்ற பூகோள எல்லைகளாலும் நாடு என்ற அரசியல் அமைப்பினாலும் அறுபது ஆண்டுகளுக்கு முன்பு தொடங்கப்பட்ட அடையாளமும் ஒன்றுக்கொன்று எதிராக இருக்கத் தேவையில்லை ஆனால் அப்படித்தான் இருக்குமாறு பல இந்தியத் தமிழர்கள் தூண்டப்படுகிறார்கள்.
ஈழத்தமிழருக்கு ஆதரவாக பேசினால் அது ஏதோ இனவெறி என்ற மாதிரி சித்தரித்து எழுதுகிறார்கள் சிலர் அப்படி பின்னூட்டம் போட்டதையும் கண்டுள்ளேன்.
தமிழர்கள் தமது இனத்தின் மீது பற்று கொண்டிருந்தால் அல்லது தமிழரின் மீது அடக்குமுறை செய்பவர்களைகொல்பவர்களை எதிர்த்து குரல் கொடுத்தால் அதற்குப் பெயர் இனவெறியா?
இன்னொரு மொழி பேசும் இன்னொரு இனத்தின்மீது அந்த இனத்தை அடிமைப்படுத்த வேண்டும் என்ற எண்ணத்தில் வன்முறையை ஏவினால் அதற்க்கு பெயர் இனவெறி.
தமிழ் என்ற அடையாளத்தை கொண்டிருக்கும் குறைந்த பட்சமாய் அதை துறக்கவும் கழுவவும் முடியாமல் இருப்பவர்களுக்கு முதல் எதிரி இந்தியாவும் இந்திய தேசியமும்தான்.
இப்போதைக்கு நிச்சயமாக இந்தியா சார்ந்த பிரச்சனைகளில் நமக்கு எந்த சம்பந்தமும் இல்லை என்று மீண்டும் மீண்டும் கிடைக்கும் இடங்களில் எல்லாம் ஈழப்பிரச்சனையை சுட்டிக்காட்டி பேசவேண்டும்.
அதே நேரம் நம்மால் இந்தியாவை நேரடியான வகையில் சமரசமின்றி எதிர்ப்பதும் போராடுவதும் சாத்தியமில்லை ஏதோ ஒரு வகையில் இந்தியா என்ற சட்டகத்துடன் நாம் பிணைக்கப் படுவதை நம்மால் தவிர்க்கவும் தப்பவும் முடியாது இந்த விஷயத்தில் உணர்ச்சிவசப்படுவதை விட சாமர்த்தியமாகவும் செயல்பட நாம் பழக வேண்டும் என்பதாக நினைக்கிறேன்.
முன்பெல்லாம் ஈழச்சிக்கல் பற்றி புலிகள் மீதான தடையினால் அதிகம் அக்கறை காட்டாத தமிழகத் தமிழரெல்லாம் கூட இந்தியாவின் செயல்பாடு கண்டு மனம் நொந்து பேசுவதைப் பார்க்க முடிகிறது.
அதுமட்டுமல்லாமல் தமிழர் பிரச்னைகளையறியாத ஆனால் மனிதநேயம் கொண்ட எத்தனையோ நல்ல இந்தியர்களின் எதிர்ப்பையும் சம்பாதிக்க நேரிடலாம்.
தமிழன் என்ற அடையாளத்துக்கு இனத்துக்கு இந்தியா எதிரி என்பதை மனதில் நிறுத்துவதன் மூலம் இந்தியாவின் ஆதரவை நம்பியிருக்கக் கூடாது என்பதே.
வருணாசிரம இந்தியாவில் ஒடுக்கப் படும் தலித்துகள் இந்தியசாதி ஒடுக்குமுறையைப் பற்றி நிறவெறிக்கு இணையாக உலக அளவில் எடுத்துச் சொல்ல வேண்டும் என்று நினைக்கிறோமோ அதைப்போலவென்று வைத்துக் கொள்ளலாம்.
தனக்கென ஒரு தொன்மையான வரலாற்றையும் நிலங்களையும் கொண்ட தமிழினம் இன்று சிறுபான்மையினராக பல நாடுகளில் ஒடுக்கப் படுவதை ஆவணப்படுத்தி உலக அரங்குகளில் தமிழருக்கென தனிநாடு அல்லது தனி அங்கீகாரம் கோர வேண்டும்.
ஐக்கிய நாடுகள் அமைப்பும் மேலை நாடுகளும் எந்தவொரு நாட்டிலும் சிறுபான்மையாக இருக்கும் தமிழர்களின் அரசியல் எதிர்காலத்தைத் தீர்மானிக்கநிர்ணயிக்க இந்தியா போன்ற தமிழெதிரி நாடுகளைக் கணக்கில் கொள்ளாமல் ஒட்டுமொத்த உலகத் தமிழர்களின் கருத்தைக் கணிக்குமளவுக்கு தமிழர்களின் அடையாளம் வலியுறுத்தப் படவேண்டும்.
யூதர்கள் அவர்களது பூர்வீக நிலங்களை விட்டுப் பெயர்ந்து வெளியேறி பின்னால் அவர்களது இனப்படுகொலைக்குப்பின் பூர்வீக நிலங்கள் எவை என்று சொல்ல ஆதாரங்களைத் தேட வேண்டியிருந்தது.
எனவே யூதர்களுக்கிருக்கும் நியாயத்தையும் அங்கீகாரத்தையும் விட தமிழர்கள் பக்கம் அதிக நியாயமும் அங்கீகாரமும் இருக்கிறது என்பதை உலகம் உணரவேண்டும்.
பண்பாட்டுக் கூறுகளென்று நான் சொல்வது இப்படித்தானென்று திட்டவட்டமாக வரையறுத்துச் சொல்லவும் முடியாது அவையில்லையென்று சொல்லி விடமுடியாத அளவுக்கு நிறைய கூறுகளைக் கொண்டதும் கூட.
இந்தியா பலமுறைகள் முதுகில் குத்தினாலும் கூட ஈழத்தமிழர்கள் இந்தியர்களுடன் தமிழகத்தவர் மட்டுமல்ல ஒருவித ஒற்றுமையைத்தான் பார்க்கின்றனர்.
கிரிக்கெட்டில் அதிகம் ஆர்வமில்லாத நான் ஈழத்தமிழர்கள் இந்திய அணியை மிகுந்த பாசத்துடன் ஆதரிப்பதைப் பார்த்துப் பலமுறை வியந்திருக்கின்றேன்.
பிரிட்டிஷ் அரசாகத்தின் நிர்வாக வசதிக்காக ஏற்படுத்தப்பட்டு பின் ஹிந்து மதம் என்ற ஒற்றை தன்மையால் இந்தியா என்ற தனி நாடாக விடுதலையானது.
தமிழ் பேசும் தமிழ்நாட்டு மற்றும் ஈழத்தமிழ் நண்பர்களை கடந்து என்னால் ஆந்திரா கேரளாவைச் சேர்ந்தவர்களுடன் மட்டுமே நெருக்கமாக பழக முடிந்தது.
இப்பொழுதும் போன்ற தளங்களில் தேவை என்ற விளம்பரத்தை பார்த்தால் தென்னிந்தியர்கள் தேவை என்ற விளம்பரங்களையும் வட இந்தியர்கள் வேண்டும் என்ற விளம்பரங்களையும் காண முடியும்.
இதிலே ஹிந்தி தெரியாவிட்டால் என்னவோ ஆங்கிலத்திற்கு அடுத்து ஹிந்தி தான் உலகப்பொதுமொழி என்பது போன்ற ஒரு ஏளனமான பார்வை வேறு ?
இப்படியான வேறுபாடுகளை மறைக்க தான் முதலில் இந்தியன் என்று சொல் தமிழன் என்று சொல்லாதே போன்ற பிரச்சாரங்கள் நம் சிறு வயதில் பள்ளியில் இருந்து நமக்கு போதிக்கப்படுகிறது.
மொழி மதம் உணவு உடை பழக்க வழக்கங்கள் சடங்குகள் விழாக்கள் கொண்டாட்டங்கள் இவற்றில் தமிழகமும் வட இந்திய பகுதிகளும் ஒத்திருப்பது எங்கே?
இராமகோபலன் போன்ற காவிக்கூட்டத்தினர் பிள்ளையார் ஊர்வலத்தை துவங்கிய பிறகு மெல்ல அது நகரங்களிலும் பெருநகரங்களிலும் ஒரு நிகழ்வாக மாறியது.
இந்திய குடிஉரிமையை ரத்து செய்யுங்கள் பரந்த மனப்பான்மை இல்லாதவர்கள் என்ற மாதிரியான சில விமர்சனங்களை வைத்து இந்த விவாதத்தை முடிக்க நினைக்கிறார்கள்.
தமிழன் என்ற அடையாளத்தை கொஞ்சம் வெளிப்பட்டையாகச் சொல்லத்தொடங்கினால் பலருக்கு பிடிக்கவில்லை.ஏனெனில் இந்தியாவை சட்டங்களின் அடிப்படையில்தான் ஒன்றாக வைத்திருக்கிறார்களே தவிர பொதுவான வலுவான பிணைப்பினால் அல்ல.
உண்மையில் முதலில் இந்திய மக்களை தாங்கள் சரிசமமான குடிமக்கள் என்ற எண்ணத்தை எல்லோர் மனத்திலும் வரச் செய்யுங்கள்.அப்படி இருந்தால் தேசிய பாதுகாப்பு சட்டம் போன்ற அடக்குமுறை சட்டங்களால் அவர்களின் குரல்களை நசுக்கி அடக்கத் தேவை இல்லை.
கனடாவில் உள்ள பிரெஞ்சு மொழி பேசும் மக்களுக்கு தாங்கள் நினைத்தால் பிரிந்து போகும் உரிமை இருந்தாலும் அவர்கள் பிரிந்து போக நினைக்கவில்லை.
அதே போல் பிரிட்டனில் இருந்து பிரிந்து போக ஸ்கொத்லந்டுக்கு உரிமை உள்ளது மக்கள் சர்வஜன வாக்கெடுப்பில் ஐம்பது சதவீதத்துக்கு அதிகமாக வாக்களித்தால் அவர்கள் தனி நாடாக பிரிந்து போகலாம் ஆனால் இன்றுவரை அவர்கள் பிரிந்து போகவில்லை இந்த இரு நாட்டிலும் உள்ள இந்த இரு தேசிய இனங்களும் சமமாக நடத்தப்படுவதால்தான் தாம் கனடியர்கள் தாம் பிரிட்டிஷ் காரர்கள் என்ற உணர்வை ஏற்றுக்கொண்டுள்ளார்கள்.இந்த உணர்வு செயற்கையாகத் திணிக்கப் படுவதால் வரமாட்டாது.இயல்பாக மனப்பூர்வமாக வர வேண்டும்.
சில விஷயங்களில் இந்திய மக்களிடம் பொதுவான பண்பாடுகள் உள்ளன சில விஷயங்களில் வேற்றுமை உள்ளன அது தென்னாசிய மக்கள் எல்லோருக்குமே பொருந்தும் தனியே இந்திய மக்களுக்கு மட்டுமல்ல இந்தியா பாகிஸ்தான் பங்களாதேஷ் நேபாளம் இலங்கை என்று எல்லா நாடுகளுக்குமே இந்த பொதுவான பண்பாடுகள் சில உள்ளன அதே சமயம் மொழி கலைகள் உணவு உடை பழக்க வழக்கங்கள் என்று பிரதேச ரீதியாக வேறுபாடுகளும் உள்ளன இந்தியா என்ற நாடும் ஐரோப்பா என்ற கண்டமும் பல விஷயங்களில் ஒற்றுமை உடையவை ஐரோப்பா வை கிறிஸ்டியானிட்டி என்ற மதமும் சில வெள்ளையின மக்களுக்கே உரிய பண்பாடுகளும் ஒன்று சேர்த்தாலும் மொழி மனோபாவம் பழக்கவழக்கங்கள் என்பவற்றில் வேறுபட்டும் உள்ளார்கள் .
இன்றைய உலகில் இந்தியா ஒரு தனித்துவமான அபூர்வமான நாடு இத்தனை மொழிகளையும் பண்பாடுகளையும் கொண்ட பல தேசிய இனங்கள் இப்படி ஒரு நாடாக இருப்பது இந்தியாவில் மட்டும்தான் பல இனங்களைக் கொண்டிருந்த ரஷ்ய நாடு ஏற்கனவே பல நாடுகளாகப் பிரிந்து விட்டது.
கிட்டத்தட்ட இந்தியாவின் நிலையில் தற்போது இருப்பது சீனா மட்டும்தான் ஆனால் சீனாவின் பொது மொழியான மண்டரின் என்ற எழுத்து மொழி உள்ளது சமீப காலத்தில் தேசிய மொழி என்று உருவாக்கப்பட்ட இந்தியைப்போல அல்லாது இந்த மனடிரின் மொழி சீன பேரரசர்களின் காலத்தில் இருந்தே பல ஆயிரம் ஆண்டுகளாக பொதுமொழியாக இருந்து வருகிறது சீன தேசிய இனங்களின் பேச்சு மொழிதான் வேறாக இருக்கிறது எழுத்து மொழி ஒன்றுதான்.
அப்படி இருக்கும்போது இந்த தேசிய இனங்களை எல்லாம் உங்கள் அடையாளங்களை புதைத்து வைத்துவிட்டு அப்படி வெளிப்படையாகத் தெரிவித்தால் அவர்கள் குண்டுச்சட்டிக்குள் குதிரை ஊட்டுகிறார் என்று எத்தனை நாட்களுக்கு பலவந்தமாக மக்களின் உணர்வுகளை அடக்கி வைத்திருக்கலாம் எத்தனை நாட்களுக்குத்தான் இந்தி மொழி இந்து சமயம் இந்திப்படம் கிரிக்கெட் நேரு குடும்பம் இந்த ஐந்து காரணங்களையும் வைத்து இந்தியாவின் ஒற்றுமையைக் கட்டிக் காக்கப் போகிறீர்கள்.
நான் இந்தியாவின் மீது அன்பு கொண்டவள் அந்த நாட்டின் ஆளும் வர்க்கம் ஈழத்தமிழருக்கு செய்யும் அதர்மத்தைக் கண்டு மன வேதனை அடைந்தாலும் வலைப்பதிவில் இந்தியாவின் முரண்பாடு குறித்து பேசினாலே இந்திய பாஸ்போர்ட்டில் வந்து தான் விவாதம் நிற்கும்.
உங்கள் அடையாளங்களை புதைத்து வைத்துவிட்டு அப்படி வெளிப்படையாகத் தெரிவித்தால் அவர்கள் குண்டுச்சட்டிக்குள் குதிரை ஊட்டுகிறார் என்று எத்தனை நாட்களுக்கு பலவந்தமாக மக்களின் உணர்வுகளை அடக்கி வைத்திருக்கலாம்
இந்தியா ஒரு வல்லரசு....வல்லர்சு என்பது கெட்ட வார்த்தை....இந்தியா தனது அயுதங்கள் கூர்மையானவை என்றுதமிழர்களை கொல்வதின் மூலம் நிறுபித்து உள்ளது பாஸ்போர்ட் என்பது ஒரு நாடு குடிமக்களுக்கு விதிக்கும் ஒரு கட்டுப்பாடு சலுகை அல்ல.
ஆங்காங்கே தேசிய கும்மியை அடித்துக்கொண்டிருக்கும் சிலதுகள் ஒருவரின் பாஸ்போர்ட்டை ரத்துசெய்யும் உரிமையை இந்திய அரசு தங்களிடம் கொடுத்திருப்பது போல் அலப்பறை செய்து கொண்டிருக்கின்றன.
இந்தியா தேசிய இனங்களை பிரிந்து போக அனுமதித்து விட்டால் எல்லோரும் அவரவருக்குரிய தேசத்தில் தங்கள் கடவு பத்திரத்தை பெற்றுக்கொள்ளுவர்.
பிரிந்துபோக விரும்பிய தேசிய இனங்களை மோசடிகளாலும் பொய் வாக்குறுதிகளாலும் ராணுவத்தாலும் நயவஞ்சகத்தாலும் கட்டிவைத்து அவர்களுக்கு கட்டுப்பாடுகளை விதித்து அவர்களை மொத்தமாகவும் சிறுகச்சிறுகவும் சிதைக்கும் இந்தியா ஒன்றை புரிந்து கொள்ளவேண்டும்.
இந்த நெகிழ்வு இந்தப் பன்முகத் தன்மையை அங்கீகரிக்கும் ம்னம் உங்களிடமிருக்குமானால் நீங்கள் உங்களை இந்தியனாகவே கருதிக் கொள்ளலாம்.
இதிலே அருந்ததிராய் ஈழத்தமிழர் விடயத்தில் தமிழகத்தை சேர்ந்த மக்களில் பெருவாரியான மக்கள் தமிழீழத்தை அங்கீகரிக்கிறார்கள் என்பதாக தொடர்ச்சியாக எடுக்கப்பட்ட பல கருத்துக்கணிப்புகள் வலியுறுத்துகின்றன.
ஒரு பெண் சாதாரணமாக அனைத்து உரிமைகளையும் பெற்று கொண்டிருக்கும் பொழுது இயல்பாக சமூகத்தில் இருக்கும் பொழுது பெண்ணியம் பற்றி பேசுவதில்லை.
மாறாக சிங்கள ஆட்சி மொழி சட்டம் கொண்டு வரப்பட்டு தமிழர்கள் மீது வன்முறை பிரயோகிப்பட்ட பொழுது தான் தமிழன் என்ற அடையாளமே அங்கே பிறந்தது.
இந்தியாவின் மேட்டுக்குடியில் பிறந்து வளர்ந்த காந்திக்கு ரயிலில் இருந்து பிடித்து தள்ளப்பட்ட பொழுது தான் தன்னுடைய அடையாளம் குறித்த போராட்டம் தொடங்குகிறது.
அப்படி ஒரு நிகழ்வு அவர் வாழ் நாளில் நடந்திருக்காவிட்டால் அவர் என்னைப் போன்றவர்களுக்கு ஈழப்போராட்டம் சிறீலங்காவிற்கான இந்தியாவின் ஆதரவு போன்றவை புதிய அடையாளப் போராட்டத்தை துவக்கியிருக்கிறது.
என்னுடைய கருத்துகளை கருத்துகளின் மூலம் எதிர்ப்பதை விட்டு ஏதோ இந்தியன் என்று சொன்னாலே தாங்கள் பரந்த மனப்பான்மை உள்ளவர்கள் மாதிரியும் தமிழன் வங்காளி தெலுங்கன் என்று சொன்னால் அது குறுகிய மனப்பான்மை என்ற மாதிரியும் சொல்லியே இந்திய மக்களின் உணர்வுகளை அடக்கப் பார்க்கிறார்கள்.இப்படியான வார்த்தைப்பிரயோகங்களாலும் தேசிய பாதுகாப்பு சட்டம் என்ற அடக்குமுறை சட்டங்கள் மூலமும் கருத்து சுதந்திரத்தை அடக்காமல் வெளிப்படையான விவாதம் செய்வதற்கு ஏன் இந்த தேசிய வாதிகள் தயங்குகிறார்கள்.?
வடநாட்டவருடன் தான் பழகுவதை விட தெலுங்கர்களுடன் கூடுதலாகப் பழகுகிறார் என்று சொன்ன குற்றத்திற்காக தமிழ் சசியை ஆந்திர எல்லையை கடக்க முடியாத குறுகிய மனப்பான்மை உடையவர் என்ற மாதிரி ஒருவர் விமர்சிக்கிறார் உங்களுக்கு பரந்தமனப்பான்மை என்பது இந்திய ஆட்சியாளர்கள் செய்யும் எல்லாவற்றையும் அவர்கள் இன்னொரு நாட்டின் குடிமக்களை குழந்தைகளை கொலை செய்வதற்கு உதவி செய்வது உட்பட எதிர்க்கேள்வி கேட்காமல் அப்படியே ஆதரிப்பதும் இந்தி படிப்பதும் மட்டும்தான்.உங்கள் பரந்தமனப்பான்மை காஷ்மீர் எல்லை மட்டும்தான் ஆனால் அவரின் பரந்தமனப்பான்மை அட்லாண்டிக் கடலையும் தாண்டியது.
மொழி என்பது ஒரு தெரிந்தெடுக்கப் பட்ட அடையாளம் என்று சொல்வது இந்தியாவின் எல்லாத் தேசிய இனங்களையும் அடக்குவதற்கு ஒரு கருவியாக இருக்கலாம் அதுவே உண்மை இல்லை.இந்தியாவில் சில கலப்பு திருமணம் செய்த குடும்பங்களில் இரண்டு மொழி பேசுகிறார்கள் என்ற காரணத்துக்காக அதுவே ஒரு உண்மையான நிலவரம் என்ற மாதிரி சொல்கிறீர்கள்.
கென்யாவில் பிறந்தவர்கள் சுவாகிலி மொழியை மட்டும்தான் குழந்தைப் பருவத்தில் பேசுகிறார்கள் அவர்கள் அங்கே தாங்கள் மொழியைத் தேர்ந்தெடுப்பதில்லை.
சவூதி அரபியாவில் பிறந்த அரபியக் குழந்தைகள் அரபு மொழிதான் தமது தாயுடன் பேசுகிறார்கள்.அங்கே அவர்கள் இதை தேர்ந்தெடுக்கவில்லை வரலாற்றில் சில சமயங்களில் சில இனங்கள் தமது மொழியை மாற்றியது உண்மைதான் ஆனால் அவை பெரும்பாலும் ஆக்கிரமிப்பாலும் பலவந்தத் திணிப்பாலும் அரச சட்டங்கள் ஆணைகளாலும் தான் நடந்திருக்கின்றன.
உண்மையில் உங்களைப் போன்றவர்களுக்கு இந்தியாவின் ஒற்றுமையைக் காக்க வேண்டும் என்ற எண்ணம் இருந்தால் முதலில் இந்திமட்டும்தான் இந்தியாவின் தேசியமொழி என்பதை சட்டத்தில் இருந்து அகற்றி விட்டு இந்தியாவில் முக்கிய மொழிகள் எல்லாவற்றையும் தேசிய மொழிகள் ஆக்குங்கள் இந்தியாவை தேசிய இனங்களின் ஒரு உண்மையான கூட்டாட்சி ஆக்குங்கள் இந்தியா ஒரு சில வடநாட்டுகுடும்பங்களின் சொத்தாக மட்டுமில்லாமல் எல்லா இந்திய மக்களின் சொத்தாகவும் மாற்றுங்கள்.
புலனாய்வுத்துறை மூலம் புனைகதைகள் பரப்பியும் போலிசை ஏவியும் மக்கள் கருத்துக்களை அடக்காமல் உண்மையான ஒரு ஜனநாயக நாடாக இருக்க முயற்சி செய்யுங்கள்.
எல்லோரும் எந்தக் கேள்வியும் இல்லாமல் தன்னை இந்தியனாக இந்துவாக இந்தியை கையில் பிடித்துக் கொண்டு மூச்சுக்கு முந்நூறு தடவை இந்தியன் இந்தியன் என சளவை செய்யப்பட்ட மூளையுடன் முழங்கிக் கொண்டிருந்தால் அவர்களுக்கு பரந்த மனப்பான்மை கொண்ட விசால உள்ளம் படைத்தவர்களாக பட்டம் கிடைக்கும் வேரைத் தேடுதல் மற்றும் எல்லா தேசியங்களுமே சர்வாதிகாரமாக மாறும் சாத்தியங்களைக் கொண்டிருந்தாலும் தமிழன் என்ற அடையாளம் இன்றைக்கு இருத்தலுக்கான உரிமையைக் கோரும் ஒரு அடையாளமாக முன்வைக்க வேண்டிய சூழலிலேயே இருக்கிறது.
ஈழப் போராட்டம் அதிகாரம் யார் கையில் இருக்கவேண்டும் என்பதற்கான போராட்டம் என்றால் இந்தியாவின் சுதந்திரப் போராட்டம் கூட அப்படிப்பட்டதுதானே.
இது மட்டும் சுதந்திரப் போராட்டமாக வரலாறு பேசவேண்டும் ஈழப் போராட்டம் மட்டும் அடையாளங்களின் சர்வாதிகாரம் என்றும் தீவிரவாதம் என்றும் இனங்காணப்படவேண்டும்.
அனைவருக்கும் சம உரிமையும் அங்கீகாரமும் தரும் இந்தியா என்ற நெகிழ்ச்சியும் பன்முகத்தன்மையைப் போற்றும் இந்திய இறையாண்மையும் காவிரித் தண்ணீரின் போதும் முல்லைப் பெரியாறு தண்ணீரின் போதும் அதனைத் தொடர்ந்த கலவரங்களின் போதும் பல்லிளித்தது.
இது போன்ற நிகழ்வுகளில் இந்தியாவின் இறையாண்மையைப் பேணிப்பாதுகாக்க விரும்பினால் நமக்குள்ளே சகிப்புத்தன்மை தானாக வரும் உங்களுக்கு நெகிழ்ச்சியும் பன்முகத்தன்மையையும் போற்றத் தெரிந்திருக்குமானால் என்று சிலர் அறிவுரை கூ்றினர்.
முதலில் இந்திய இறையாண்மை புண்ணாக்கு லொட்டு லொசுக்கு என்ற எல்லா கன்றாவிக்கும் உட்பட்ட கேள்விகளுக்கு இந்திய தேசியவாதிகளிடமிருந்து பதில் வருகிறதா பார்க்கலாம்.
நான் கருத்து மாறுபடும் போது வாதிடுகிறேன்.அதை ஏற்றுக் கொள்ள வற்புறுத்துவதில்லை.மாற்றுக் கருத்துக்களை வெளிப்படுத்துவதற்கான உரிமையை மறுப்பதுமில்லை.